Feminas de ‘iddamanna
(Cannas Gian Mario – Villagrande Strisaili)

Is feminas de 'Iddamanna funtì mellus des furisteras,
faenti de ognia cosa una passione
camminande erettas e fieras
cun ir sinos prenos de amore.

Comente a sa jente de una ia
s'affezionanta a sa idda cun su sartu,
e poite sa vida justa ole’ bivia
traballanta cun su sentimentu prus artu.

Feminar beras de onesta tradizione
funti sempre uspitales e currettas;
e faendu de ognia foeddu una canzone

comente a is sorres centenarias
bivinti cun prufunda emozione
sigurar de non diventae mai eccias!